ഇംഗ്ലീഷ് വിക്ടറി അബൂദബി: ഏതു വമ്ബന് ടീമിനെതിരെയും അട്ടിമറികളുടെ അതിശയങ്ങള് തീര്ക്കാന് പോന്ന ടീമാണ് ബംഗ്ലാദേശ്. പക്ഷേ, ട്വന്റി 20 ലോകകപ്പിെന്റ ഒന്നാം ഗ്രൂപ്പില് ക്രിക്കറ്റിലെ കാരണവന്മാരായ ഇംഗ്ലണ്ടിനെ വിറപ്പിക്കാന് പോന്ന വെടിക്കോപ്പുകളൊന്നും ബംഗ്ലാ കടുവകളുടെ ആവനാഴിയില് ഉണ്ടായിരുന്നില്ല. രണ്ടാം മത്സരത്തില് എട്ടു വിക്കറ്റിന് ബംഗ്ലാദേശിനെയും അനായാസം കീഴ്പ്പെടുത്തി ഇംഗ്ലണ്ട് പോയന്റ് പട്ടികയില് മുന്നില്. 125 റണ്സ് വിജയലക്ഷ്യം ഇംഗ്ലണ്ട് മറികടക്കുമ്ബോള് പിന്നെയും 35 പന്തുകള് ബാക്കിയുണ്ടായിരുന്നു. 38 പന്തില് മിന്നല് വേഗത്തില് 61 റണ്സ് തകര്ത്തടിച്ച ജാസണ് റോയിയുടെ ഇന്നിങ്സാണ് ഇംഗ്ലണ്ടിനെ അനായാസ വിജയത്തിലേക്ക് വലിച്ചടുപ്പിച്ചത്. മൂന്നു സിക്സറുകളും അഞ്ചു ബൗണ്ടറിയുമായാണ് ജാസണ് റോയ് കത്തിക്കയറിയത്. ഡേവിഡ് മലാന് 28 റണ്സും ജോസ് ബട്ലര് 18 റണ്സും നേടി ഇന്നിങ്സിന് ബലമേകി. എട്ടു റണ്സുമായി ജോണി ബെയര്സ്റ്റോ പുറത്താകാതെ നിന്നു. സ്കോര് പിന്തുടരുന്നത് അത്ര എളുപ്പമല്ലാത്ത ഗള്ഫ് പിച്ചില് ടോസ് നേടി ബാറ്റിങ്ങിനിറങ്ങിയ ബംഗ്ലാദേശിനെ വരിഞ്ഞുമുറുക്കിയ ഇംഗ്ലീഷ് ബൗളിങ് വമ്ബന് സ്കോറിലേക്ക് എത്താതെ പിടിച്ചുനിര്ത്തി. പതിവ് ശീലം മാറ്റി ഇയോണ് മോര്ഗന് സ്പിന്നര് മൊയീന് അലിയെയാണ് ബൗളിങ് ഒാപണ് ചെയ്യാനിറക്കിയത്. മൂന്ന് ഒാവറില് 18 റണ്സിന് രണ്ട് വിലപ്പെട്ട വിക്കറ്റും അലി വീഴ്ത്തി. ഇടൈങ്കയന് ഫാസ്റ്റ് ബൗളര് ടൈമല് മില്സാണ് ബംഗ്ലാദേശിെന്റ നടുവൊടിച്ചത്. 27 റണ്സിന് മില്സ് മൂന്നു വിക്കറ്റുകള് വീഴ്ത്തി. 29 റണ്സെടുത്ത മുഷ്ഫിഖുര് റഹീമാണ് ടോപ് സ്കോറര്. ലിറ്റണ് ദാസ് 9, മുഹമ്മദ് നയീം 5, ഷാകിബുല് ഹസന് 4, ക്യാപ്റ്റന് മഹമൂദുല്ല 19, അഫീഫ് ഹുസൈന് 5, നൂറുല് ഹസന് 16, മെഹദി ഹസന് 11, മുസ്തഫിസുര് റഹ്മാന് 0, എന്നിവര് വേഗം പുറത്തായി. 19 റണ്സുമായി നസൂം അഹമ്മദ് പുറത്താകാതെ നിന്നു.